
BOLESTI KOJE PRENOSE, NAČINI PREVENCIJE 


I SUZBIJANJA 
MOSQUITOES IN CROATIA 

SAŽETAK 


Zaštita prirode i okoliša danas čini sastavni dio gospodarskog i šireg društvenog razvoja. Podizanjem razine svijesti, 
proaktivnim razmišljanjem i djelovanjem, možemo računati na 10.održivi razvoj nadolazećih generacija. Ipak, u 
toj namjeri promjene ekosustava posljedično utječu na brojnost pojedinih vrsta insekata. Komarci su kozmopolit- 
ske životinje iz porodice Culicidae. Prenosnici su mnogih patogena koji izazivaju brojne bolesti kod ljudi i životinja: 
denga groznica, žuta groznica, groznica Zapadnog Nila, tularemija, japanski encefalitis, malarija, zika groznica i 
dr. Cilj ovoga preglednog rada je sažeto objediniti trenutne znanstvene spoznaje okomarcima, njihovom životnom 
ciklusu, vrstama prisutnima u Republici Hrvatskoj, načinu prenošenja mikroorganizama, bolestima koje pojedine 
vrste komaraca na području Hrvatske prenose te prikaz najmodernijih rješenja prevencije i suzbijanja invazivne 
vektorske vrste komarca Aedes albopictus putem tehnike sterilnih mužjaka (SIT) koja se smatra među ekološki 
najprihvatljivijom i najrazvijenijom metodom suzbijanja štetočina kukaca. 


KLJUČNE RIJEČI: bolesti, komarci, Hrvatska, kontrola komaraca, sterilni komarci, vektori 


UVOD 
INTRODUCTION 


Komarci (Culicidae) su široko rasprostranjena skupina ku- 
kaca, svrstana u red dvokrilaca. Porodica ima oko 50 ro- 
dova i obuhvaća oko 3.300 vrsta. Razvili su se prije otprilike 
170 milijuna godina. U odnosu prema čovjeku i njegovu 


zdravlju komarci su od velikog javnozdravstvenog značaja 
prepoznati kao prenositelji bolesti ili kao napasnici (mole- 
stanti). 

Komarci nastanjuju gotovo sva područja na svijetu ovisno 


o vrsti. Izuzetak su polarna područja, pustinje i područja 
viša od 1500 metara nadmorske visine, ali najčešće su u bli- 

Tablica 1. Broj zabilježenih vrsta u različitim regijama Republike Hrvat- 
ske 

Table 1. Number of recorded species in different regions of the Republic of 
Croatia 


Regija Broj zabilježenih vrsta 


Slavonija/kontinentalna 32 

SZ Hrvatska/kontinentalna 16 
Središnja Hrvatska/kontinentalna 32 
Lika/alpska 16 
Istra/mediteranska 31 
Dalmacija/mediteranska 30 


zini vode, neovisno o njenoj površini i kvaliteti (Merdić i 
sur., 2020). 


Hrvatska ima široku raznolikost ekosustava, staništa te ra- 
znoliku floru i faunu. Zbog različitih klimatskih, geoloških 
i ekoloških čimbenika, nove vrste flore i faune još uvijek se 
pronalaze (Becker i sur., 2010). Te promjene pogoduju 
adaptaciji i širenju komaraca, a temeljene su na genetskim, 
strukturnim, fiziološkim i bihevioralnim prilagodbama kao 
odgovor na nove uvjete okoliša. Na području Republike 
Hrvatske razlikuju se tri zoogeografske regije: kontinen- 
talna, alpska (dinarska) i mediteranska. U Tablici 1. prika- 
zana je brojnost vrsta komaraca zabilježenih u pojedinim 
regijama Hrvatske (Korunić, 2021). 


ŽIVOTNI CIKLUS KOMARACA 
MOSQUITO LIFE CYCLE 


Komarci prolaze kroz potpunu metamorfozu, što znači da 
se njihov životni ciklus sastoji od četiri različita životna 


milimetri 


daje [| 
Larva, 
: stadij 


Pupa 
(kukuljica) 


Slika 1. Životni ciklus komarca 
Figure 1. Mosquito life cycle 


https:/A\www.zzjzdnz.hr/kampanje/prestanimo-uzgajati-komarce/biologija-komaraca 

stadija: jaje, ličinka, kukuljica i imago (odrasla jedinka). 
(Slika 1.) 

Ovisno o vrsti, ženka komarca polaže jaja pojedinačno ili 
u nakupinama. Poplavne vrste komaraca polažu jaja na 
vlažno tlo (Krajcar, 2001). 


Komarcima je za razvoj neophodna stajaća voda. Ovisno o 
vrsti, mogu se razvijati u različitim vodama, čistim i oneči- 
šćenim, prirodnim i umjetnim. Prirodna legla komaraca su 
lokve i kanali, močvare, privremeno poplavljene površine, 
šumske depresije, vode u udubinama stabala i druge male 
stajaćice ili sporo tekuće vode. Umjetna legla komaraca čine 
sve moguće retencije vode na koje je utjecao čovjek: začepljeni 
slivnici i oluci, vaze na grobljima, različiti odbačeni predmeti, 
odbačene boce, automobilske gume, nepropisno odbačen 
krupni otpad i još mnoštvo sličnih predmeta različitih veli- 
čina, oblika i materijala koji nas okružuju (Asaj, 1999). 
Mužjaci i ženke hrane se nektarom i biljnim sokovima, ali 
samo ženke trebaju i krvni obrok koji pomaže u polijega- 
nju jaja. Ženke prolaze kroz nekoliko gonadotropnih ci- 
klusa, a za svako polaganje jaja trebaju novi krvni obrok. 
Svaki ciklus sastoji se od tri stadija: traženje krvnog obroka, 
uzimanje krvnog obroka i njegovo probavljanje, razvoj te 
polijeganje jaja (Merdić i sur., 2020). 

Komarci postaju neaktivni kada temperatura padne ispod 
15 *C i obično ulaze u hibernaciju kada dođe sezona hlad- 
nijeg vremena. Nekoliko vrsta mogu hibernirati kao ličinke, 
ali većina vrsta prezimljuje u stadiju jajašca (npr. Aedes), 
dok neke vrste koriste životinjske nastambe, podrume, ta- 
vane i druga zaštićena mjesta (npr. Culex) (Korunić, 2021). 


MEDICINSKI ZNAČAJ KOMARACA 
MEDICAL SIGNIFICANCE OF MOSOUITOES 


Uzročnici bolesti koje mogu prenijeti komarci su uglav- 
nom virusi, ali i protisti, oblići i bakterije. Bolesti uzroko- 
vane virusima: infekcije ortobunya virusom, infekcije kali- 
fornijskog encefalitisa, infekcija uzrokovana virusom 
chikungunya, infekcije denga virusom, istočni i zapadni 
encefalomijelitis konja, hemoragijska groznica, malarija, 
infekcije virusom Sindbis, groznica rijeke Ross, usutu gro- 
znica, groznica Zapadnog Nila, infekcije virusom zika, žuta 
groznica i dr. U iznimnim slučajevima mogu prenijeti i 
bakterijski uzrokovanu bolest tularemiju, te bolesti uzro- 
kovane oblićima: dirofilariozu i protozoama: lišmaniozu 
(Radošević, 2020). Navedene bolesti imaju sezonski karak- 
ter, javljaju se od proljeća do jeseni što je povezano s razvoj- 
nim ciklusom komaraca. Također, pojavnost i rasprostra- 
njenost tih bolesti ovisi o klimatskim promjenama koje 
uzrokuju povećanje prosječnih vrijednosti temperature i 
veću količinu oborina što pogoduje razmnožavanju koma- 
raca (Merdić i sur., 2008). 


Iako je u Hrvatskoj malarija uspješno iskorijenjena nakon 
II. svjetskog rata, Svjetska zdravstvena organizacija procje- 

njuje da je samo u 2018. od malarije oboljelo oko 228 mi- 
lijuna, a umrlo oko 405.000 ljudi u svijetu (Merdić i sur., 
2008). U novije vrijeme zabilježen je trend širenja zaraznih 
bolesti poput denga groznice, ali i pojave autohtonih sluča- 
jeva bolesti uzrokovane virusom Zapadnog Nila (Korunić, 
2021). Učestala putovanja i migracije ljudi pridonose glo- 
balnoj rasprostranjenosti ovih bolesti, o čemu svjedoči sve 
veći broj uvezenih slučajeva malarije i nedavnih izbijanja 
bolesti Zapadnog Nila i Chikungunya groznice, što je iza- 
zvalo sve veću zabrinutost javnosti. Veća mobilnost ljudi iz 
endemskih područja, kao i pojačana međunarodna trgo- 
vina (npr. rabljenim gumama) te promjena klime, utječu 


na pojavu invazivnih vrsta i njihov veći vektorski potencijal 
(Becker, 2010). 


Virusi koji se prenose pomoću vrsta iz koljena člankono- 
žaca (arthropoda) neformalno se nazivaju arbovirusi. Od 
navedenih virusa nekolicina koristi komarce kao vektore i 
javnozdravstveno su značajni jer uzrokuju bolesti kod ljudi 
(Radošević, 2020). Najznačajniji od navedenih virusa se tak- 
sonomski, prema genetskim razlikama, svrstavaju u četiri 
roda unutar tri različite porodice (Foster i Walker, 2019) 
Togaviridae, Flaviviridae i Bunyaviridae. Unutar porodice 
Togaviridae nalazi se značajan rod Alfavirus, dok je za po- 
rodicu Flaviviridae značajan rod Flavivirus. Unutar poro- 


Tablica 2. Tablica geografske rasprostranjenosti odabranih virusa, poznatih uzročnika ljudskih bolesti, prenošenih komarcima (fosteri Walker, 2019) 
Table 2. Table of geographic distribution of selected viruses, known to cause human diseases, transmitted by mosquitoes lfesteri Waker, 2019) 


Soj virusa i serotip 


Porodica (Genus) 


Distribucija 


Istočni konjski encefalomijelitis (Eastern 
equine encephalomyelitis) 
Venezuelanski konjski encefalomijelitis 
(Venezuelan equine encephalomyelitis) 
Zapadni konjski encefalomijelitis (VVestern 
equine encephalomyelitis) 
Chikungunya 
O' nyong nyong 
Ross River 
Semliki Forest 
Mayaro 
Dengue (4 serotipa) 

Virus žute groznice (Yellow fever) 

St. Louis encephalitis 
Murray Valley encefalitis 
Japanese encefalitis 
Virus zapadnog Nila (West Nile) 
lIheus 
Rocio 
Wesselsbron 


Zika 


Togavirida (A/phavirus) 


Flaviviridae (Flavivirus) 


Bunyamwera 
Germiston 
Ilesha 
Wyeomyia 
Itaqui 
Marituba 
Murutucu 
Oriboca 
Madrid 
Nepuyo 
California encefalitis 
Jamestown canyon 
La Crosse encefalitis 
Inkoo 
Tahyna 
Guaroa 


Bunyaviridae 
(Orthobunyavirus) 


Bunyaviridae (Phlebovirus) Rift Valley groznice 


Amerika 
Južna i središnja Amerika, Meksiko, SAD (Florida) 


Sjeverna Amerika, Meksiko, Južna Amerika (istok) 


Afrika, Azija, uključujući Filipine, Južna, Središnja i Sjeverna Amerika 
Afrika 
Australia, Nova Gvineja, Fiji, Samoa 
Afrika, Azija, uključujući Filipine 
Južna Amerika (sjever), Trinidad 
Tropi, posebice južna Azija i Karibi 
Afrika, Središnja i Južna Amerika 
Amerike 
Australija, Nova Gvineja 
Azija (istok), uključujući Filipine 
Afrika, Europa, Izrael, Azija; Južna, Središnja i Sjeverna Amerika 
Središnja i Južna Amerika 
Brazil 
Afrika, Azija (jug) 
Afrika, Azija, Južni Pacifik, Južna i Sjeverna Amerika, Karibi, Sjeverna 
Amerika (jug) 
Afrika 
Afrika 
Afrika 
Središnja Amerika 
Južna Amerika 
Južna Amerika 
Južna Amerika 
Južna Amerika 
Središnja Amerika 
Središnja i Južna Amerika 
SAD (istok) 
Sjeverna Amerika 
SAD (istok) 
Finska 
Europa 
Južna Amerika 


Afrika (sjever i istok) 

dice Bunyaviridae nalaze se dva značajna roda, a to su: Or- 
tobunjavirus i Flebovirus. Navedena podjela prikazana je u 
Tablici 2 (Foster i Walker, 2019). 


KOMARCI - VEKTORI ZOONOZA 
MOSQUITOES — ZOONOSIS VECTORS 


Fauna komaraca Hrvatske trenutno uključuje 52 vrste, koje 
pripadaju osam rodova: Anopheles (12 vrsta), Aedes (24 vr- 
ste), Coquillettidia (1 vrsta), Culex (7 vrsta), Culiseta (6 vr- 
sta), Orthopodomyia (1 vrsta) i Uranotaenia (1 vrsta) od 
kojih su dvije invazivne (Ae. albopictus i Ae. japonicus) 
(Merdić i sur., 2020). Kako bi što zornije prikazali odnos 
između vrsta komaraca i bolesti koje oni prenose (Tablica 
3.), prikazan je analitički prikaz faune komaraca i njihovih 
domaćina do sada zabilježenih na području Hrvatske kao 
i slučajevi bolesti koje te vrste prenose u Hrvatskoj. Ujedno 
je u tablici prikazana i vrsta domaćina, ovisno o preferen- 
cijama i načinu života. 

Vektorske bolesti kao što su malarija, denga, zika, chikun- 
gunya, žuta groznica i druge, uzrokuju više od milijun 
smrti godišnje i čine 17 % ukupnog morbiditeta od zara- 
znih bolesti. Učestalost arbovirusnih bolesti koje prenose 
komarci roda Aedes dramatično je porasla posljednjih de- 

setljeća, te se procjenjuje da je trenutno oko jedne trećine 
svjetske populacije u opasnosti od epidemija koje prenose 
komarci roda Aedes (Slika 2.), od kojih je 99% uzrokovano 
samo od dvije vrste, Aedes aegypti i Aedes albopictus 
(WHO, 2017). 


Tigrasti komarac, invazivna je vrsta komaraca do danas 
udomaćena u priobalnom području, na otocima i dijelo- 
vima kontinentalne Hrvatske. Vrsta je visokog potencijala 
za prijenos virusa denge (DENV) i chikungunya (CHIKV) 
te je potencijalni prijenosnik Zika virusa (ZIKV). Prirodni 
ciklus virusa Zapadnog Nila (VZN) i Usutu virusa (USUV) 
uključuje ptice kao glavne domaćine virusa i komarce kao 
vektore. Vrsta komaraca s najvećim potencijalom za prije- 
nos navedenih virusa je Culex pipiens kompleks (Klobučar 
isur., 2018). 


Vrsta koja bi se u bliskoj budućnosti mogla naći u Hrvat- 
skoj je Aedes koreicus (Klobučar i Vrućina, 2019) budući da 
je zabilježena u susjednim zemljama: Sloveniji (Kalan i sur., 
2017), Mađarskoj (Kuruczi sur., 2016) i Italiji (Capelli i sur., 
2011) kao i vrsta Aedes atropalpus zabilježena u drugim di- 
jelovima Europe te vrsta Aedes triseriatus (Medlock i sur., 
2012, Schaffner i sur., 2013) koja još nije zabilježena u Eu- 
ropi, ali je determinirana u seriji rabljenih guma uvezenih 
iz Louisiane (SAD) u Francuskoj 2004. godine. 


Tablica 3. Fauna komaraca prisutnih na području Republike Hrvatske, zoonoze koje prenose u svijetu, evidentirane zoonoze na području Republike 


Hrvatske s najčešćim domaćinima 


Table 3. Fauna of mosquitoes present on the territory of the Republic of Croatia, zoonoses that they transmit in the world, recorded zoonoses in the ter- 


ritory of the Republic of Croatia with the most common hosts 


Vrsta Zoonoza 


Anopheles atroparvus Van Thiel, 


Malaria (Visniević, 2014) 
1927 


Malaria, Bunyamwera Complex 
(Becker, 2010) 


Anopheles claviger Meigen, 1804 


Anopheles maculipennis Meigen, 


| i (Becker, 2010) 
1818 West Nile Virus 


Ochlerotatus cantans Meigen, 1818  Flavivirus i Bunyavirus (ee: 2010) 


Ochlerotatus caspius Pallas, 1772 West Nile Virus (Kovučari sur, 2021) 


Ochlerotatus cataphylla Dyar, 1916 West Nile virus (VZN) (Kovučeri sur, 2021) 


Aedimorphus vexans Meigen, 1834 West Nile Virus (Kovučeri sur, 2021) 


Chikungunya (8%e:2010) 
Dengue Virus (eker 2010) 
Usutu virus (USUV) (Klosučeri sur, 2021) 
Dirofilarioza Beke« 2010) 


Stegomyia(Aedes) albopictus 
Skuse, 1895 


Barraudius modestus Ficalbi 1889 West Nile Virus (eker 2010) 


West Nile Virus (?%%e:2/0) Usutu 


Culex pipiens Linnaeus, 1758 virus (USUV) VKebučerisur, 2021) 


Culiseta annulata Schrank, 1777 West Nile virus (VZN) (Kobučari sur, 2021) 


Zoonoza u RH Domaćin 


čovjek (Becker 2010: Vignjević, 2014) domaće 
životinje, životinje (Becker, 2010) 

Čovjek (Beken 2010; Vignjević, 2014). domaće 
životinje, životinje (Becker, 2010) 


Malaria (Vignjević, 2014) 


Malaria (Becker, 2010) 


ptice, čovjek, konji i drugi sisavci 


i i (Benvin i sur. 2021) 
West Nile Virus (Benvni sur (Danbaldan i sur. 2014) 


ptice, čovjek, konji i drugi sisavci 


West Nile Virus (Benvin i sur. 2021 (Renshaw i sur., 1994) 


stoka, ovce, čovjek (eker 2010) 


mamasa ptice, čovjek, konji i drugi sisavci 
West Nile Virus (šenvni sur (Becker, 2010) 
West Nile Virus (Benni sur 2021 Moa on um 
ptice, čovjek, konji i drugi sisavci 


m fi Benvin i sur. 2021 
West Nile Virus (Benni su. (Becker, 2010) 


čovjek, dr. sisavci: zečevi, psi, krave 


i vjeverice, povremeno ptice (ee 
2010) 


Usutu virus (USUV) (Klobučar 2021) 
West Nile Virus (še su 2021 čovjek (Beeker 2010) 


West Nile Virus (Benvin i sur. 2021 
Usutu virus (USUV) (Klobučar i sur., 2021) 


ptice, čovjek, konji i drugi sisavci 
(Golding i sur., 2012) 


ptice, čovjek, konji i drugi sisavci 


" fi Benvin i sur. 2021 
West Nile Virus (Benni sun (Becker, 2010) 

Disease risk for Zika, Dengue, Yellow fever, Chikungunya and RVF 


None of the five diseases reported 
E One of the five diseases reported 
E Two of the five diseases reported 
ET Tnree of the five diseases reported 
EI Four of the five diseases reported 
I Al of the five diseases reported 


Slika 2. Zemlje s prijavljenim slučajevima zika, dengue, žute groznice, chikungunya, i RVF (+221 sur. 2017) 
Figure 2. Countries with reported cases of zika, dengue, yellow fever, chikungunya and RVF viruses (251 sv. 2017) 


DENGA GROZNICA 
DENGUE FEVER 


Denga groznica (DG) je najrasprostranjenija virusna bolest 
koju prenose komarci te se kao emergentna i reemergentna 
zoonoza rasprostire preko kontinenata Azije, Afrike, Ame- 
rike, južne Europe i zemalja Pacifika (Guzman i Harris, 
2015). Prvi opisi slučajeva groznice koja nalikuje DG opi- 
sani su 1779. godine, a uzročnik je otkriven i izoliran po- 
četkom 20. stoljeća (Brnčić i sur., 2013). Tijekom 60-tih go- 
dina 20. stoljeća došlo je do rapidnog povećanja broja 
slučajeva kod ljudi, kao i rapidnog geografskog širenja DG. 
Tijekom 2013. godine ukupno 390 milijuna ljudi diljem 
svijeta bilo je zaraženo virusom denge, od kojih je simpto- 
matsku groznicu razvilo 96 milijuna ljudi (Guzman i Harris, 
2015). U Hrvatskoj su tijekom 2007. godine po prvi put za- 
bilježena dva slučaja kod ljudi, u kojima su hrvatski držav- 
ljani virus unijeli iz endemskih zemalja Indije i Indonezije. 
Prvi slučaj autohtone DG zabilježen je kod njemačkog tu- 
rista u kolovozu 2010. godine na Pelješcu, nakon čega je 
epidemiološkim istraživanjem ustanovljeno još 15 slučajeva 
infekcije kod stanovnika Pelješca i Korčule (Gjenero-Mar- 
gan i sur., 2011). 


Bolest uzrokuje RNK virus iz porodice Flaviviridae s uku- 
pno četiri poznata serotipa virusa (DENV 1-4). Ljudi i neki 
niži primati smatraju se glavnim rezervoarom virusa (Mar- 
tina i sur., 2009; Ahammad i sur., 2019). Čovjek se smatra 
jedinim sisavcem pogodnim za razvoj infektivnog oblika 


virusa (Foster i Walker, 2019), a do transmisije virusa do- 
lazi ubodom zaražene ženke tigrastog komarca prilikom 
kojeg se virus otpušta iz žlijezda slinovnica u tkivo doma- 
ćina. 

U koži domaćina nakon infekcije virusom denge dolazi do 
infekcije makrofaga i dendritičnih stanica, zatim do infek- 
cije limfnih čvorova i viremije s posljedičnim utjecajem na 
vaskularni sustav i organe poput jetre, slezene. Literatura 
opisuje i pojave neuroloških simptoma (Holmes i Twiddy, 
2003). Viremija se može detektirati 24-48 sati nakon pojave 
kliničkih simptoma i može potrajati 10 — 12 dana. Iako je 
velika većina infekcija denga virusom asimptomatska (70- 
80%), u nekih ljudi se razvija klasična akutna febrilna gro- 
znica (Muller i sur., 2017). Jednom preboljena DG ostavlja 
doživotni imunitet na određeni serotip virusa, no moguća 
je reinfekcija drugim serotipom (Brnčić i sur., 2013). 


VIRUS ZAPADNOG NILA 
WEST NILE VIRUS 


Virus Zapadnog Nila (VZN) je ovijeni, jednolančani RNA 
virus iz roda flavivirusa, koji može izazvati infekciju kod 
ljudi, od asimptomatskih, preko blagih do teških neuroin- 
vazivnih bolesti. Pripada serokompleksu japanskog ence- 
falitisa. Prvi put je izoliran 1937. godine u regiji Zapadnog 
Nila u Ugandi (Smithburn i sur., 1940). Do devedesetih go- 
dina 20. stoljeća bio je prisutan u ruralnim područjima 
Afrike, Bliskog istoka i Azije. Tada se pojavljuju prve epi- 


demije u urbanom području u Rumunjskoj, Rusiji i Sjever- 
noj Americi (Smithburn i sur., 1940; Hayes i sur., 1940). U 
Hrvatskoj prvi serološki dokazi infekcije VZN kod ljudi 
datiraju iz 1980. godine, dok su klinički slučajevi zabilježeni 
kontinuirano od 2012. — 2018. godine (Pem-Novosel i sur., 
2012). Posljednja i najveća epidemija u Hrvatskoj, 2018. 
godine obuhvatila je 11 županija, a zabilježeno je 54 slučaja 
s neuroinvazivnom oblikom ove bolesti te 7 slučajeva s 
VZN groznicom (Vilibić-Čavlek i sur., 2019). Također su 
zabilježene infekcije kod konja, ptica i peradi (Vilibić-Ča- 
vlek i sur., 2021). 


Čovjek se može zaraziti ovim virusom nakon uboda ko- 
marca, najčešće vrste Culex, Aedes i Ochlerotatus (Komar, 
2000). Ptice su idealni domaćini koji omogućavaju širenje 
virusa, dok se infekcije ljudi i drugih sisavaca smatraju slu- 
čajnim. Većina sisavaca, osim konja, zbog niske i prolazne 
razine virusa u krvi nemaju ulogu u ciklusu prijenosa (Pe- 
terson i sur., 2013). 


Kada komarac ubode zaraženu pticu, virus prodire u cri- 
jeva, replicira se u tkivima i proizvodi citopatski učinak koji 
traje doživotno (Davis i sur., 2006). Za novi godišnji ciklus 
infekcije nužno je prezimljavanje virusa, bilo u hibernira- 
jućim ženkama komaraca ili bilo kao vertikalni prijenos na 
njihovo potomstvo (Reisen i Brault, 2007). Ubodom zara- 
ženog komarca virus se prenosi u domaćina. Odgovor imu- 
nološkog sustava na VZN ima značajnu ulogu u ograniča- 
vanju infekcije. Smanjen odgovor bilo kojeg od ovih 
mehanizama može rezultirati težim oblicima bolesti pa čak 
i smrtnim ishodom (Diamond i sur., 2003; Shrestha i Dia- 
mond, 2004). Oko 80 % infekcija VZN je asimptomatsko, 
a 20 % se razvija u samoograničavajuću bolest, sličnu gripi. 


Temperatura ———— 
Edem limfnih 
žlijezda 
Osip 
Mučnina i 
povraćanje 
Mišićna bol 


———— Bol u zglobovima 


Slika 3. Simptomi infekcije virusom zapadnog Nila 
Figure 3. Symptoms of West Nile virus infection 

Simptomi se pojavljuju od 2.-14. dana nakon infekcije vi- 
rusom, a najčešće prolaze nakon 3.- 6. dana. Manje od 1 % 
zaraženih ljudi, uglavnom starije i imunokompromitirane 
osobe, razviju bolest sa težim simptomima (Sambri i sur., 
2013; Watson i sur., 2004) (Slika 3.). 


Trenutno ne postoji učinkovit lijek protiv bolesti, već se 
pruža simptomatsko liječenje (Petersen i sur., 2013). Pre- 
ventivne mjere obuhvaćaju suzbijanje komaraca i osobnu 
zaštitu (Fradin i sur., 2000). Slučajevi infekcije VZN trebali 
bi se prijaviti Europskom centru za prevenciju i kontrolu 
bolesti (ECDC) prema definiciji slučaja EU-a iznesenoj u 
Odluci (EU 2018/945/2018/EZ). 


TULAREMIJA 
TULAREMIA 


Tularemija je zoonoza koju uzrokuje gram-negativna, fa- 
kultativno unutarstanična bakterija Francisella tularensis. 
Dvije podvrste F tularensis, subsp. tularensis (tip A) i subsp. 
holarctica (tip B) vrlo su značajne jer uzrokuju bolest kod 
imunokompetentnih ljudi i životinja (Gurcan i sur., 2014). 
Tip A se uglavnom može pronaći u Sjevernoj Americi, dok 
je Tip B rasprostranjen širom sjeverne polutke (Europa, 
Azija i Sjeverna Amerika). F tularensis iznimno je virulen- 
tna bakterija, samo 10 do 50 bakterijskih stanica može uzro- 
kovati bolest. E tularensis uzrokuje bolest u više od 250 ži- 
votinjskih vrsta te može inficirati široki spektar kralježnjaka 
i beskralježnjaka, no glavni rezervoar ovog patogena još 
uvijek nije identificiran. Krpelji, muhe i komarci smatraju 
se samo nekim od vektora prijenosa tularemije na sisavce 
(Petersen i sur., 2009). Do sada je uočena snažna poveza- 
nost Francisella vrsta sa slatkovodnim okolišem i slobod- 
noživućim amebama. Ličinke komaraca hrane se vodenim 
protozoama, stoga se mogu zaraziti s F tularensis tijekom 
razvoja u svom prirodnom vodenom okruženju (Lun- 
dstorm i sur., 2011). Također, ljudi se mogu zaraziti udisa- 
njem kontaminiranog aerosola, konzumacijom kontami- 
nirane hrane ili vode, kontaktom sa zaraženom životinjom 
te ugrizom zaraženog krpelja, muhe ili komarca. Prijenos 
patogena na ljude putem komaraca može se dogoditi na 
mehanički ili biološki način (Abdellahoum i sur., 2020). 
Mehanički prijenos podrazumijeva da komarac nosi zara- 
zni agens, ali se u njemu ne razmnožava. Biološki prijenos 
podrazumijeva da se patogen razmnožava unutar komarca, 
u žlijezdama slinovnicama, a prijenos i infekcija domaćina 
događaju se automatski tijekom sisanja krvi. 


Poznati slučajevi tularemije nakon uboda komaraca veći- 
nom su prijavljeni u Švedskoj i Finskoj (Abdellahoum i sur., 
2020; Christenson i sur., 1984). Bolest se očitovala nastan- 
kom kožnih lezija na nogama, rukama, licu ili vratu s aksi- 
larnom ili cervikalnom limfadenopatijom, odnosno ulce- 
roglandularnim oblikom tularemije (Abdellahoum i sur., 
2020; Maurin i Gyuranecz, 2016) te povišenom temperatu- 

rom i bolovima u tijelu. Simptomi se obično javljaju nakon 
3 do 5 dana inkubacije, a inkubacija može trajati čak do 3 
tjedna (Maurin i Gyuranecz, 2016). 


U Europi je Skandinavija (Švedska i Finska) primarno en- 
demsko područje ove bakterije, zatim slijede Kosovo, Ma- 
đarska, Turska, Slovačka, Češka, Srbija, Bugarska, Nor- 
veška, Njemačka, Španjolska, Poljska, Gruzija i Francuska 
(Gurcan, 2014; Grunow i sur., 2012; Ulu-Kilic i Doganay, 
2014). Prema podacima Europskog centra za kontrolu i pre- 
venciju bolesti u Republici Hrvatskoj je 2015. godine pri- 
javljeno 13 slučajeva tularemije, dok je u periodu od 2016. 
- 2019. godine prijavljeno ukupno 6 slučajeva tularemije 
(ECDC, 2019). Međutim, među prijavljenim slučajevima, 
u Hrvatskoj nije potvrđen prijenos ubodom komarca. Do 
sada nije razvijeno učinkovito cjepivo koje bi moglo utje- 
cati na prevenciju nastanka tularemije. 


KONTROLA BROJNOSTI KOMARACA 
MOSQUITO ABUNDANCE CONTROL 


Prevencija — Prevention 


Sukladno smjernicama Svjetske zdravstvene organizacije 
(WHO), Europskog centra za prevenciju i kontrolu bolesti 
(ECDC) te Europskog udruženja za kontrolu komaraca 
(EMCA), a radi praćenja vektora zaraznih bolesti, županij- 
ski zavodi za javno zdravstvo te Nastavni zavod za javno 
zdravstvo ,Dr. Andrija Štampar“ razvijaju regionalni okvir 
kontinuiranog monitoringa invazivnih komaraca. Okvir 
podrazumijeva istraživanja o prisutnosti vrsta, brojnosti, 
širenju, potencijalu prijenosa patogena, a sve u svrhu pro- 
cjene rizika od pojave mogućih epidemija, kao i planiranja 
aktivnosti za učinkovitu prevenciju, pravovremeno suzbi- 
janje te evaluaciju provedenih mjera (ECDC, 2012). 


Važna komponenta u kontroli komaraca je edukacija sta- 
novništva, budući da podizanje svijesti o važnosti poduzi- 
manja preventivnih radnji svakog pojedinca predstavlja 
najkvalitetnije suzbijanje i kontrolu prisutnosti komaraca 
nekog područja. 


Suzbijanje komaraca — Mosquito control 


Suzbijanje komaraca i njihovih razvojnih oblika provodi se 
radi sprječavanja pojave zaraznih bolesti pučanstva, kao i 
kožnih bolesti poput urtikarija, eritema, alergijskih pro- 
mjene nastalih ubodima komaraca (Becker, 2010). Prepa- 
rati koji se koriste za suzbijanje komaraca moraju biti eko- 
loški prihvatljivi, učinkoviti te propisno registrirani i 
dopušteni za primjenu u Republici Hrvatskoj. 

Kontrola komaraca podrazumijeva skup radnji različitih 
subjekata (monitoring, provedba mjera suzbijanja te stručni 
nadzor nad provođenjem mjera suzbijanja) s ciljem sma- 
njenja broja komaraca na biološki prihvatljiv minimum na 


području pojedine jedinice lokalne samouprave. Poznava- 
nje biologije komaraca od iznimne je važnosti za izbor od- 
govarajućeg insekticida i njegovu primjenu na terenu. Tre- 
nutno je u svijetu ekološki najprihvatljivija biološka 
kontrola komaraca, koja bi u budućnosti trebala biti pri- 
marna metoda u suzbijanju njihove brojnosti. 


Ova metoda uključuje uvođenje bakterija roda Wolbachia 
koja suzbija razmnožavanje patogenih virusa u komarcu, 
zatim uvođenje transgeničnih mužjaka komaraca koji nose 
dominantan “letalni gen" (Weaver, 2013). Efikasna je i ge- 
netička kontrola populacije komaraca samo-limitirajućim 
sustavom u kojem se oslobađaju sterilni ili inkompatibilni 
mužjaci, čime se prirodna vektorska populacija zamjenjuje 
populacijom čiji je vektorski potencijal puno niži (Foster i 
Walker, 2019). Mehaničke metode podrazumijevaju kori- 
štenje prepreka kojima se smanjuje mogućnost ulaska ko- 
maraca u objekte. U fizikalne metode spadaju regulacija 
temperature, količina svjetlosti, zračenje i ultrazvuk, me- 
đutim ova metoda nema veću primjenu (Korunić, 2021). 
U kemijske metode spada upotreba biocida (repelenata, 
atraktanata te regulatora rasta), a provodi se primjenom 
raznih kemijskih pripravaka koji imaju izraženo toksično 
djelovanje na kukce ili njihove razvojne oblike. Moderan 
pristup kontroli komaraca bazira se na larvicidnim tretma- 
nima u vodi, osim što selektivno djeluje isključivo na ličinke 
komaraca. Po prelasku u adultni oblik zauzimaju puno veći 
i za tretiranje nepovoljniji medij, zrak (Strategija Osječko- 
baranjska županija, 2019). 


Zbog prilagodbe na klimatske promjene, u novije se vrijeme 
u urbanim sredinama stvaraju inovativna rješenja poput 
»Zelenih gradova“ koji međutim, predstavljaju pogodna 
mjesta za razvoj komaraca. Razumijevanje načina na koji 
komarci stupaju u interakciju s novim okruženjem i kli- 
mom posebno je važno u predikciji zoonoza. Urbano eko- 
loško planiranje ključno je u borbi protiv komaraca i bole- 
sti koji one prenose. Procjenjuje se da 54 % ljudske 
populacije živi u urbanim područjima. Trenutno u svijetu 
postoji 28 ,,mega -gradova“ s preko 10 milijuna stanovnika 
(Medeiros-Sousa i sur., 2017). Ljudska naselja predstavljaju 
jedinstvena, ali fragmentirana staništa koja su trajno toplija 
od ruralnih područja (L&hmus i Balbus, 2015). 


Urbanizacija može utjecati na smanjenje brojnosti vrsta ko- 
maraca ili čak uzrokovati lokalno izumiranje autohtonih 
vrsta. Posljedično ostaju vrste koje se lakše mogu prilago- 
diti antropogenim promjenama, a mogu postati ključni 
čimbenik naglog širenja novog patogena u nova područja 
(L&hmus i Balbus, 2015). Kao posljedica uništavanja i fra- 
gmentacije staništa, urbana područja rijetko podržavaju vi- 
soku razinu biološke raznolikosti. 


Područja gradova s većim zelenim površinama, imaju ma- 
nju incidenciju bolesti koje prenose komarci, u odnosu na 
područja s manjim i vrstama siromašnijim zelenim povr- 


Slika 4. Zelene stambene zgrade s niskim udjelom ugljika u Chengduu 
u Kini 


Figure 4. Low-carbon green residential buildings in Chengdu, China 


https://gigazine.net/gsc_news/en/20200916-chinese-vertical-forest-mosquitoes/ 


šinama. Smanjenje veličine staništa urbanih zelenih povr- 
šina također smanjuje broj prirodnih predatora komaraca. 
U takvim staništima ostaju rijetke populacije komaraca, 
uglavnom prijenosnika ljudskih patogena kao što su Aedes 
albopictus, Aedes aegypti i Culex quinquefasciatus (Medei- 
ros-Sousa i sur., 2017). 


Danas arhitekti projektiraju zelene zgrade, no takvi su pro- 
jekti vrlo zahtjevni, a da bi opstali moraju se redovito odr- 
žavati. Primjerice, u kineskom gradu Chengdu gdje prevla- 
dava monsunska klima izgrađeno je ogromno zeleno 
eksperimentalno stambeno naselje, koje je zbog neodrža- 
vanja zelenila rezultiralo pošašću komaraca, za razliku od 
milanskog ,,Bosco Verticale“ s pomno odabranom florom 
i održavanjem, koje je zaživjelo u pozitivnom smislu te su 
stanari ostali živjeti u njemu. Primjeri ovih projekta poka- 
zuju da pravilno planiranje i održavanje uz odgovarajući 
odabir vegetacije može dati dobre rezultate (Slika 4.) (Wong, 
2016). 


Ustanovljeno je da relativna brojnost vektorske vrste ko- 
marca Culex quinquefasciatus na golim krovovima je oko 
pet puta veća nego na zelenim, što se pripisuje zadržavanju 
oborinske vode u udubljenjima na golim krovovima (Wong, 
2018). 


U Republici Hrvatskoj je prihvaćena Odluka o donošenju 
Programa razvoja zelene infrastrukture u urbanim područ- 
jima za razdoblje 2021. do 2030. godine, a upravo Europska 
unija u idućem razdoblju planira putem fondova ulagati u 
taj oblik infrastrukture (Službeni list, NN 147/21). Među- 
tim, spomenutim Programom se ne spominje mogućnost 
porasta broja komaraca implementacijom zelene infra- 
strukture. 


Ubrzano širenje komaraca kao vektora bolesti potaknulo 
je Svjetsku zdravstvenu organizaciju da predloži hitnu po- 

trebu za alternativne metode kontrole vektora u svom Glo- 
balnom odgovoru vektorske kontrole (WHO, 2017), koje 
su odobrene od strane Svjetske zdravstvene organizacije 
(WHO, 2009). Opći cilj kontrole vektora je smanjenje po- 
pulacije vektora, što dovodi do smanjenja smrtnosti ili mor- 
biditeta u ljudi kako na regionalnoj razini, tako i na razini 
zajednice i pojedinca. 


Jedna od alternativnih tehnologija u kontroli vektora je 
tehnika sterilnih kukaca, ,metoda kontrole štetnika ma- 
sovnim puštanjem sterilnih kukaca na velikom području 
kako bi se smanjila reproduktivnost populacije iste vrste? 
(FAO, 2007). Stoga tehnika sterilnih kukaca (SIT - Sterile 
Insect Technique) ima potencijal snažnog smanjivanja gu- 
stoće prirodne populacije ciljanog kukca, ponekad do 
iskorjenjenja. Postupak je uspješno implementiran u po- 
ljoprivredi protiv brojnih insekata (Dyck i sur., 2006) i tre- 
nutno je u tijeku razvoja protiv komaraca (Lees i sur., 
2015). Ova tehnika je nadopuna postojećim mjerama kon- 
trole vektora unutar integrirane strategije upravljanja za 
cijelo područje suzbijanja komaraca. Mužjaci komaraca 
koji će se modificirati biraju se po stupnju razvoja i spolne 
zrelosti. Ozračuju se u posebnim kontejnerima. Određiva- 
nje doze koja će uzrokovati sterilitet u kukaca najvažniji je 
dio SIT programa. Iznimno niske doze zračenja sterilizi- 
raju mužjake komaraca, međutim nemaju utjecaj na njihov 
životni vijek, ponašanje u prirodi i sposobnost parenja. S 
porastom apsorbirane doze povećava se sterilitet, ali 
ujedno njihova kompetitivnost u prirodi može opasti, a 
timei učinkovitost samog SIT programa. Preporučene vri- 
jednosti doza kojima se ozračuju svi kukci dana je u doku- 
mentu IDIDAS 2018 (International Database on Insect Di- 
sinfestation and Sterilization - International Atomic 
Energy Agency, IAEA, 2018.). Nakon ozračivanja, komarci 
se u prirodu ispuštaju pomoću uređaja s tla ili iz zraka. Is- 
puštanje u prirodu provodi se planski kako bi se osigurala 
što bolja konkurentnost sterilnih mužjaka naspram muž- 
jaka u prirodi. Da bi metoda bila što učinkovitija, omjer 
sterilnih mužjaka naspram mužjaka u prirodi mora biti 
minimalno 10:1. 


Takav pilot projekt sterilizacije i ispuštanja u okoliš muž- 
jaka vrste Aedes albopictus prvi se puta provodi u Republici 
Hrvatskoj na području naselja Premanture (površine oko 
70 ha), na samom jugu Istre. Budući da je naselje s tri strane 
okruženo morem, a samo na sjevernoj strani kopnom gdje 
se na udaljenosti od oko 2 km zračne linije nalazi prvo slje- 
deće naselje Pomer, Premantura predstavlja idealno mjesto 
za provođenje SIT tehnike sterilizacije mužjaka Aedes al- 
bopictus čiji je radijus kretanja oko 200 metara, čime se osi- 
gurava praćenje jednog soja populacije komaraca (Slika 5). 
Tijekom sezone komaraca u 2022. godini ispustilo se u če- 
tiri navrata po 50 000 sterilnih mužjaka (ozračenih X zra- 
kama dozom od 55 Gy, kroz 12 min), a tijekom 2023. go- 
dine planira se ispustiti u 12 navrata po 100 000 jedinki. 

Slika 5. Naselje Premantura, Pula, Istarska županija, Republika Hrvatska, u kojem se 2022. godine započelo s uvođenjem sterilnih mužjaka vrste 


Aedes albopictus 


Figure 5. Premantura settlement, Pula, Istria County, Republic of Croatia, where introduction of sterile males of the Aedes albopictus started in 2022 


Osim samog procesa ozračivanja, potrebno je periodično 
provjeravati i konkurentnost sterilnih kukaca kako bi se 
osigurala učinkovitost SIT programa (Food and Agri- 
culture Organization — FAO, 2017.). Budući da je će svaka 
generacija biti manja od prethodne, puštanje sličnog 
broja sterilnih mužjaka s vremenom ima jači učinak. Pred- 
nosti ove metode su dostupnost mužjaka komarca 
područjima kojima je ljudski pristup često onemogućen, 
mehanizam je usmjeren na isključivo jednu vrstu koma- 
raca te nema javnozdravstvene posljedice za okoliš. Ne- 
dostaci ove metode su čitav niz prethodnih pokusa i stu- 
dija kako bi se metoda učinila prihvatljivom, kao i 
skupocjena tehnologija. 


ZAKLJUČAK 
CONCLUSION 


Više od polovice svjetske populacije izloženo je bolestima 
koje komarci prenose, poput malarije, groznica - denge, 
zika, chikungunye, zapadnog Nila itd. Navedene bolesti 
imaju sezonski karakter, a njihova pojavnost i rasprostra- 
njenost ovisi o klimatskim promjenama koje uzrokuju po- 
većanje prosječnih vrijednosti temperature i veću količinu 
oborina, što pogoduje razmnožavanju komaraca. Učesta- 
lost arbovirusnih bolesti koje prenose komarci roda Aedes 
dramatično je porasla posljednjih desetljeća, te se procje- 
njuje da je trenutno oko jedne trećine svjetske populacije 


u opasnosti od epidemija koje prenose komarci roda Ae- 
des, od kojih je 99 uzrokovano samo od dvije vrste, Aedes 
albopictus i Aedes aegypty. U Hrvatskoj je invazivna vrsta 
Aedes albopictus već široko rasprostranjena, dok se vrste 
Aedes aegypty i Aedes koreicus tek očekuju. Radi praćenja 
vektora zaraznih bolesti, županije su dužne na području 
svoje nadležnosti provoditi program kontinuiranog mo- 
nitoringa. Procjena rizika prijenosa patogena neophodna 
je zbog provođenja pravovremenih mjera i aktivnosti za 
učinkovitu prevenciju, suzbijanje zaraznih bolesti, evalu- 
aciju provedenih mjera te predikciju mogućih epidemija. 
Suzbijanje komaraca i njihovih razvojnih oblika provodi 
se radi sprječavanja pojave zaraznih bolesti pučanstva. 
Preparati koji se koriste za suzbijanje komaraca moraju 
biti ekološki prihvatljivi, učinkoviti te propisno registri- 
rani i dopušteni za primjenu u Republici Hrvatskoj. Kon- 
trola komaraca podrazumijeva skup radnji različitih su- 
bjekata s ciljem smanjenja broja komaraca na području 
jedinice lokalne samouprave. Jedna od alternativnih teh- 
nologija u kontroli vektora je metoda kontrole štetnika 
masovnim puštanjem sterilnih kukaca (SIT tehnika) na 
velikom području kako bi se smanjila reproduktivnost iste 
vrste. Pilot projekt sterilizacije mužjaka vrste Aedes albo- 
pictus prvi se puta provodi u Republici Hrvatskoj na po- 
dručju naselja Premanture na jugu Istre. Praćenje rezul- 
tata provedene metode otvorit će nove mogućnosti 
smanjenja brojnosti ciljane vrste i na širem području Re- 
publike Hrvatske. 

SUMMARY 


Today, the protection of nature and the environment is an integral part of economic and general so- 
cial development. By raising awareness, thinking and acting proactively, we can count on the sustain- 
able development of future generations. Nevertheless, changes in the ecosystem also have an impact 
on the number of individual insect species. Mosquitoes are cosmopolitan animals belonging to the 
family Culicidae. They are carriers of many pathogens that cause numerous diseases in humans and 
animals: Dengue fever, yellow fever, West Nile fever, tularemia, Japanese encephalitis, malaria, Zika fe- 
ver, etc. The aim of this review is to summarize the current scientific knowledge about mosquitoes, 
their life cycle, the species present in the Republic of Croatia, the mode of transmission of microor- 
ganisms and the diseases transmitted by certain mosquito species in Croatia, and to present the most 
modern solutions for prevention and control of invasive vector species of mosquito Aedes albopictus 
using the technique of sterile males (SIT), which is considered one of the most environmentally 
friendly and developed methods of insect pest control. 


KEY WORDS: diseases, Croatia, mosquito control, mosquitoes, sterile mosquitoes, vectors 


